РЕГЛАМЕНТ (ЕО) № 417/2009 НА КОМИСИЯТА
от 20 май 2009 година
за вписване на наименование в Регистъра на защитените наименования за произход и защитените географски указания (Mariánskolázeňské oplatky (ЗГУ))
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4 от него,
като има предвид, че:
(1)
В съответствие с член 6, параграф 2 от Регламент (ЕО) № 510/2006 и съгласно член 17, параграф 2 от същия регламент заявката на Чешката република за включване в регистъра на наименованието „Mariánskolázeňské oplatky“ бе публикувана в Официален вестник на Европейския съюз (2).
(2)
Германия представи възражение относно тази регистрация в съответствие с член 7, параграф 3, букви а) и г) от Регламент (ЕО) № 510/2006.
(3)
С писмо от 5 март 2008 г. Комисията прикани заинтересованите страни да проведат съответните консултации помежду си. Макар да не бе постигнато споразумение между Чешката република и Германия в рамките на шест месеца, Германия оттегли възражението си на 12 март 2009 г.
(4)
Следователно наименованието следва да бъде включено в регистъра,
ПРИЕ НАСТОЯЩИЯ РЕГЛАМЕНТ:
Член 1
Наименованието, посочено в приложението към настоящия регламент, се включва в регистъра.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 май 2009 година.